Selvindsigt er desuden en kerne i [[yoga]], som har fokus på at hjælpe med at finde ind til selvet<ref name=":2">Krohn 2013</ref>. Yoga er en [[indisk filosofi]], der går mere end 2000 år tilbage i tiden, og bliver praktiseret på forskellige måder, blandt andet i den vestlige verden. Den danske filosof [[Simon Krohn]] redegør for yogaen som selvindsigt og selvudvikling i bogen ''Nærmere noget''<ref name=":2" />''.'' Selvindsigt spiller også en central rolle i [[buddhisme]]n, der er en indisk religion og filosofi<ref>Balslev 2000</ref>. Her er selvindsigt vigtig for at overvinde de tre sindsgifte uvidenhed, grådighed og had. Buddhisten [[Dalai Lama]] skrev blandt andet bogen ''Om selvindsigt'', der hævder, at mange menneskelige problemer skyldes mangel på selvindsigt<ref>Lama 2007</ref>. Ved at få større indsigt i sig selv, kan mennesket således overvinde lidelse og komme til at leve et mere etisk liv, ifølge Lama.
== Litteratur ==
Filosofi Psykologi